ร้านบางหวาน มีหลายสาขา สาขานี้ที่ไปอยู่ที่ The Jazz ลาดพร้าว วังหิน  เมนูที่ต้องสั่งทุกครั้งที่ไป คือ ปังเย็นภูเขาไฟ  ถ้าไปกันสองคน เมนูนี้เมนูเดียวก็อิ่มสบายท้องแล้วค่ะ คุ้มค่ามากๆ สั่งกินคู่กับนมสดร้อนสักแก้ว ได้อารมณ์ฟินแน่นอน ถ้ามากันเป็นครอบครัวหรือเพื่อนฝูง จะสั่งขนมปังปิ้ง มาเสริมทัพก็เข้าทีค่ะ มีขนมปังปิ้งหน้าต่างๆ ให้เลือกเยอะ เช่น เนย นม น้ำตาล หรือ พริกเผา หรือหน้าช๊อคโกแลต  นอกจากนี้ยังมีเมนูหนักท้องเพิ่ม เช่น แซนวิช ต่างๆ ก็มีให้เลือก บรรยากาศร้านเป็นแบบสบายๆ โทนสีอบอุ่น มีทั้งแบบ สองคน และแบบครอบครัว มีหมอนให้กอดได้ตามที่นั่ง ถ้าต้องการหาร้านที่นั่งสบาย ขนมอร่อย บรรยากาศอบอุ่น ร้านนี้เหมาะกับสิ่งที่ต้องการค่ะ